CELEX: 62014TN0640
Language: sl
Date: 2014-08-20 00:00:00
Title: Zadeva T-640/14: Tožba, vložena 20. avgusta 2014 – Beul proti Parlamentu in Svetu

17.11.2014   
            
            
               SL
            
            
               Uradni list Evropske unije
            
            
               C 409/50
            
         Tožba, vložena 20. avgusta 2014 – Beul proti Parlamentu in Svetu
   (Zadeva T-640/14)
   2014/C 409/71
   Jezik postopka: nemščina
   
      Stranki
   
   
      Tožeča stranka: Carsten René Beul (Neuwied, Nemčija) (zastopnika: H. Pott in T. Eckhold, odvetnika)
   
      Toženi stranki: Svet Evropske unije in Evropski parlament
   
      Predlog
   
   Tožeča stranka predlaga
   
               —
            
            
               razglasitev ničnosti Uredbe (EU) št. 537/2014 Evropskega parlamenta in Sveta z dne 16. aprila 2014 o posebnih zahtevah v zvezi z obvezno revizijo subjektov javnega interesa in razveljavitvi Sklepa Komisije 2005/909/ES.
            
         
      Tožbeni razlogi in bistvene trditve
   
   Tožeča stranka v podporo tožbi v bistvu uveljavlja naslednje tožbene razloge.
   Tožeča stranka najprej očita, da naj za Uredbo (EU) št. 537/2014 (1) ne bi obstajala pravna podlaga.
   Dalje tožeča stranka meni, da pravila iz Uredbe št. 537/2014 pomenijo nedopusten poseg v svobodo izbire poklica, ki jo zagotavlja člen 6(1) PEU v povezavi s členom 15 Listine Evropske unije o temeljnih pravicah. Tožeča stranka navaja, da naj poseg v svobodo izbire poklica zaradi pomanjkanja sorazmernosti ne bi bil upravičen. Poleg tega uveljavlja kršitev načela subsidiarnosti.
   
      (1)  Uredba (EU) št. 537/2014 Evropskega Parlamenta in Sveta z dne 16. aprila 2014 o posebnih zahtevah v zvezi z obvezno revizijo subjektov javnega interesa in razveljavitvi Sklepa Komisije 2005/909/ES (UL L 158, str. 77).